Bezpečnosť

Bezpečnosť je stav spoločenského, prírodného, technického, technologického systému alebo iného systému, ktorý v konkrétnych vnútorných a vonkajších podmienkach umožňuje plnenie stanovených funkcií a ich rozvoj v záujme človeka a spoločnosti.Definícia podľa:  Všeobecne ju možno charakterizovať aj ako stav bez reálnej hrozby nebezpečenstva, resp. stav opačný voči nebezpečenstvu.

 Typológia 
Konkrétny význam výrazu bezpečnosť sa významovo špecializuje v závislosti od odboru alebo situácie. Na základe toho možno pracovne rozdeliť bezpečnosť na nasledovné druhy:
 bezpečnosť štátu (národná bezpečnosť) – definícia sa môže odlišovať podľa konkrétnej krajiny, najvýstižnejšia je zrejme definícia Ministerstva obrany Spojených štátov: „stav [štátu], pri ktorom je schopný úspešne čeliť zjavnej alebo skrytej nepriateľskej alebo ničivej aktivite zvnútra alebo zvonka“.U.S. Joint Chiefs of Staff. Doctrine for the Armed Forces of the United States. Joint Publication 1.  Washington, DC: U.S. Joint Chiefs of Staff, March 25, 2013, p. [165]. Na Slovensku podľa čl. 1 ods. ústavného zákona č. 227/2002 Z. z.: „stav, v ktorom je zachovávaný mier a bezpečnosť štátu, jeho demokratický poriadok a zvrchovanosť, územná celistvosť a nedotknuteľnosť hraníc štátu, základné práva a slobody a v ktorom sú chránené životy a zdravie osôb, majetok a životné prostredie.“čl. 1 ods. 3 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení zákona č. 181/2006 Z. z.
 bezpečnosť a ochrana zdravia pri práci – stav pracovných podmienok eliminujúcich vplyv nebezpečných a škodlivých faktorov pracovného procesu alebo prostredia na zamestnancov
 protipožiarna bezpečnosť (požiarna bezpečnosť) – schopnosť brániť stratám na životoch a zdraví osôb, poprípade zvierat a stratám na majetku v prípade požiaru (najmä vo význame protipožiarna bezpečnosť stavebných objektov)Pozri napr. STN 73 0802 : 2010, Požiarna bezpečnosť stavieb. Spoločné ustanovenia.
 jadrová bezpečnosť – technický stav a spôsobilosť jadrového zariadenia alebo prepravného zariadenia ako aj schopnosť ich obsluhy zabrániť nedovolenému úniku rádioaktívnych látok alebo ionizujúceho žiarenia do pracovného prostredia alebo do životného prostredia a schopnosť predchádzať udalostiam a zmierňovať následky udalostí v jadrových zariadeniach alebo pri preprave rádioaktívnych materiálov§ 2 písm. e) č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení zákona č. 143/2013 Z. z.
 administratívna bezpečnosť – systém opatrení, ktorých cieľom je ochrana utajovaných skutočností pri ich tvorbe, príjme, evidencii, preprave, ukladaní, rozmnožovaní, vyraďovaní a uchovávaní alebo pri inej manipulácii§ 6 ods. 5 č. 215/2004 Z. z. o ochrane utajovaných skutočností a o zmene a doplnení niektorých zákonov v znení zákona č. 195/2014 Z. z.
 priemyselná bezpečnosť – súhrn opatrení právnickej osoby alebo fyzickej osoby, ktorá je podnikateľom, na ochranu utajovaných skutočností, ktoré jej boli odovzdané alebo ktoré u nej vznikli§ 6 ods. 8 č. 215/2004 Z. z. o ochrane utajovaných skutočností a o zmene a doplnení niektorých zákonov v znení zákona č. 195/2014 Z. z.
 personálna bezpečnosť – systém opatrení súvisiacich s výberom, určením a kontrolou osôb, ktoré sa môžu v určenom rozsahu oboznamovať s utajovanými skutočnosťami§ 6 ods. 4 č. 215/2004 Z. z. o ochrane utajovaných skutočností a o zmene a doplnení niektorých zákonov v znení zákona č. 195/2014 Z. z.
 bezpečnosť osobných údajov – systém opatrení na ochranu osobných údajov pred ich poškodením, zničením, stratou, zmenou, neoprávneným prístupom a sprístupnením, poskytnutím alebo zverejnením, ako aj pred akýmikoľvek inými neprípustnými spôsobmi spracúvania
 bezpečnosť cestnej premávky, bezpečnosť železničného systému, bezpečnosť letovej prevádzky, bezpečnosť lodnej premávky – potenciálny stav optimálne fungujúceho systému daného druhu dopravy, jej systém riadenia, vytvárania podmienok pre znižovanie konfliktných situácií a narušenia plynulosti v danom druhu dopravy

 Referencie 


Kategória:Krízový manažment